 Aka na-achị steeti Anambra, bụ gọvanọ Willie Obianọ akpọkuola ndị Igbo nụwa gbaa gburugburu ka ha na-akwàlite omenala na njirimara ha.  Gọvanọ Obianọ kpọrọ oku a nOgidi na mmemme Ito Arọ, bụ otu nime mmemme e jiri mara ndị obodo ahụ, ma bụrụkwa nke weere ọnọdụ nụlọ ezumeezu Ogidi dị nokpuru ọchịchị Idemili North na ya bụ steeti. Ọ kọwapụtara mkpà ọ dị ka ndị Igbò na-akwàdo omenala ha, na-emeputa ha nke ọma ma na-echetakwa mmadụ mgbe ọ dị ndụ, karịa ịkwanyere onye ahụ ùgwù enweghị isi mgbe ọ nwụchagòrò.O bunyere eze ọdịnala obodo ahụ ụkpa ekele, ya na ndị ọzọ niile nyere aka nịchịkọbà na ịhazi oke emume ahụ, ma kpọkukwazie ha ka ha jide ka ha ji, ọbụnadị dịka ọ kpọkùrù ndị Igbo ka ha were omenala ha kpọrọ ihe ma ghara ikwe ka nke ọbụla nime ya fuo ma ọ bụ nwụọ. Nokwu nke ya, eze ọdịnala Ogidi, bụ Igwe Alex Ọnyịdo kọwara na mmemme ahụ bụ nke tegoro aka ndị obodo ahụ jiri mebe ya, bụkwa nke ha mechara gbahapụ ya nwa oge, ma kwuo na ya bụ mmemme gbànyèrè mgbọrọgwụ nòtù ọgbọ dịka ọ dị nala Igbo.Ọ sị na otu ọgbọ nobodo Ogidi bụ nnọọ nke na-ada ụda nke ukwuu, ma bụrụkwa nke wetegoro ọtụtụ mgbanwe nobodo ahụ dịka o siri metụta nrube isi, mmepe obodo na ịmà aka nime ezi ihe dara ụda, ọ kachasị nebe ndị ntorobịa obodo ahụ nọ.A nọrọ na mmemme ahụ were kwanyere mmadụ ruru nàrị ise na asatọ ùgwù bụ ndị nọ nagbata ahọ iri asatọ wee ruo ahọ iri iteghete, sitere na mpaghara anọ mejùpùtara Ogidi, nke gụnyere: Uru, Ezinkwọ, Ikenga na Akaọ. 